Senieji Maceliai
Senieji Maceliai – kaimas Šalčininkų rajono savivaldybėje, 5 km į vakarus nuo Baltosios Vokės, prie kelio  176  Pirčiupiai–Jašiūnai . Kaimą supa Rūdninkų giria, prateka kairysis Merkio intakas Špigulė. Piečiau kaimo 1960 m. įsteigtas Rūdninkų kraštovaizdžio draustinis su tarybinių partizanų žeminėmis. Prie kaimo aptiktas Senųjų Macelių pilkapynas, 1863 m. liepos 13 d. žuvusių sukilėlių kapai.